Her byder Liliane og Jean Marie hjertelig velkommen i deres eget private hjem lige i midten af Paris. Beliggenheden er fantastisk og tæt på metro, tog og centralt i byen. Notre Dame og Seinen er kun en spytklat væk. Som værter er de meget imødekommende og meget snaksaglig. De kommer gerne med deres egne anbefalinger til seværdigheder, steder at spise og erfaringer. Det er kun Liliane, der kan engelsk, men hun er til at forstå. Og så er hun en ildsjæl uden lige. Vær klar på at blive en del af deres dagligdag med familiebesøg, børnebørn og liv i lejeligheden.
Vi anbefaler denne vært i stor stil, hvis du er en udadvendt sjæl, der gerne vil blive taget imod med åbne arme og varme af det sødeste par i Paris.